Document ID: /fineweb-2-swissfilter-quality_10-filterrobots/filtered/01307.jsonl.gz/1389

Integrimi
Kandidati shqiptar në kryetitujt e medieve zvicerane
Në bazën e EVP-sëj janë dëgjuar komente nervoze për kandidimin e Blerim Bunjakut me këtë parti të krishterë për asamblenë e Winerthurit. Por krerët e partisë e përkrahin këtë kandidim
Kandidimi i Blerim Bunjakut për asamblist në komunën e Winterthur-it, duke përfaqësuar një parti me parashenja fetare të krishtera – Partinë Evangjeliste Popullore (EVP) ka ngritur mjaft pluhur në shtypin zviceran. Përkatësia myslimane e kandidatit shqiptar ka qenë ajo që ka ngritur temperaturën në kokat e disa anëtarëve të kësaj partie dhe kësaj i ka bërë jehonë edhe shtypi i këtushëm.
Ka qenë së pari gazeta e Winterthurit “Der Landbote” që ka ndjekur fillin e ngjarjes, duke pyetur krerët e partisë së vogël por me ndikim se si është bërë e mundur që një mysliman të bëhet kandidat i një partie të krishterë. Pastaj gazeta “Blick” duke marrë shkas nga “Landbote” ka intervistuar Bunjakun.
“Blerim Bunjaku (35) është mysliman. Ai kandidon për EVP- në e Winterthurit për parlamentin e qytetit, (në zgjedhjet që mbahen më 9 shkurt). Kjo ka ngjallur reagime në bazën e kësaj partie të krishterë. Partia përfaqëson në mënyrë të theksuar vlerat fetare të krishtera.
Ndërsa kandidati i saj më i ri nuk përshtatet plotësisht në programin e partisë, shkruan blick.ch.
“Unë nuk jam mysliman, praktikues i fesë”, ka thënë ndërmarrësi i IT-së për gazetën “Landbote”. Ndërsa i pyetur nga blick.ch , ai shprehet: „Unë jam një zviceran krenar me rrënjë shqiptare, pasi që Zvicra është mëmëdheu im. Për mua prioritet kanë vlerat dhe arritjet. E përfaqësoj EVP-në në mënyrë të plotë. I jam bashkuar kësaj partie pasi që ajo i përfaqëson vlerat që kanë rëndësi për mua, si: parimet e drejtësisë, dashuria dhe respekti. EVP është një parti e vogël me shumë simpatizantë.
Më tutje, sipas asaj që e citon blick.ch, kandidati shqiptar thotë: Zgjedhja ime në Asamblenë e qytetit me siguri do të frymëzojë shumë të rinj dhe shpresoj se do t`i shtyjë ata që të ballafaqohen më tepër me politikën.
Unë dua po ashtu të përpiqem t`i reduktoj paragjykimet për njerëzit, pavarësisht drejtimit të tyre religjioz. Si zviceran unë i njoh dhe i respektoj të gjitha nacionalitetet dhe besimet fetare”.
Por, vazhdon portali, kandidimi i një myslimani nxeh kokat në bazën e partisë. Ka pasur komente nervoze për kandidimin e tij në partinë e krishterë.
Nga ana tjetër, Blerim Bunjaku për blick.ch thotë se ka marrë shumë reagime pozitive nga partia, për kandidaturën e tij. Madje ai thotë të ketë pasur zëra kritikë nga myslimanët. Këtu ai përmend një koment të një lexuesi ë albinfo.ch, i cili thotë se nuk mund ta kuptojë arsyen përse Bunjaku kandidon për Partinë Evangjeliste. “Ata i kanë sulmuar gjithmonë me të madhe faltoret tona në gjithë Zvicrën”., citihet komentuesi.
Ndërsa shefi i degës së EVP-së për Winterthur, Nik Guger, i cituar nga “Landbote” thotë se Bunjaku ka nënshkruar kodin e etikës, ku ka plotësuar se është “pa konfesion”. Ai, sipas Gugger, është shprehur qartë për vlerat “e krishtera-perëndimore”.
Kreu i partisë në qendër po ashtu e mbron Bunjakun. Kryetarja e partisë, Barbara Günthard Fitze thekson se partia nuk është përçarë, pasi që kryesia e ka miratuar njëzëri kandidimin e Bunjakut. “Jezu Krishti është përpjekur gjithmonë për të pranuar njerëzit që nuk i janë përshtatur në mënyrë të plotë skemës”, thotë Günthard.
Të huajt e natyralizuar janë pranuar me vetëdije në listë, për të dhënë kështu sinjalin se “te gjithë te ne duhet të kenë një zë”.
Kështu, në listën e kandidatëve të EVP-së për Parlamentin e Qytetit kanddon edhe një kandidat tjetër që nuk është i krushterë. Fjala është për një pjesëtar të religjionit Sikh, përfundon blick.ch.
LAJME INTERESANTE NGA INTERNETI
Të tjera nga Integrimi
E-Diaspora
-
Media franceze: Historia prekëse e kosovares, ish-kandidate për Miss Franca Media franceze “Purepople” ndan historinë e një vajze shqiptare, e ikur nga lufta e fundit në...
-
Bukurie Limani, personifikim i mësimit të shqipes në Grac
-
Kurz kërkon nga BE-ja “pasaportë të gjelbër” për të vaksinuarit ndaj Covid -19
-
Mbi 41 mijë vota nga diaspora janë aprovuar, 16 mijë e 288 janë refuzuar
-
Takimi i mjekëve të Diasporës: Procesi i vaksinimit dhe masat që duhet të merren
Jeta në Zvicër
-
Vjosa Osmani, më 3 mars, për vizitë zyrtare në Zvicër Ftesa për vizitë kthimi i është drejtuar asaj në cilësinë e kryetares së Parlamentit të Kosovës....
-
Zvicër: Variantet e reja të virusit po bëhen dominuese
-
Numri i fluturimeve në Zvicër bie në nivelin e viteve `80
-
1065 raste të reja me Covid në Zvicër, gjatë 24 orëve të fundit
-
Zvicër
6 kantonet e “rebeluara” dorëzohen para federatës, mbyllin tarracat